Գլազուրապատում

**Գլազուրապատում** ( ֆր. ) օգտագործվում է տորթերն ու խմորեղենը զարդարելու համար։ Պատրաստվում է շաքարավազից, ջրից, ժելատինից, բուսական յուղից և գլիցերինից։ Իր կառուցվածքով փաթաթվող գլազուրը նման է մոդելավորման կավի, մածուցիկ է, ինչովել տարբերվում է հեղուկ գլազուրից։ Համը ընդհանուր առմամբ կատարյալ չէ, քանի որ չափազանց քաղցր է։ Ընդհանրապես այն ընտրվում է ոչ թե իր հաիր, այլ արտաքին տեսքի համար։

Ֆրանսերենում այս բառը նշանակում է «հալվող» և ծագում է նույն արմատից, ինչ *[[ֆոնդյու]]* (fondue) և հալոցք (fonundry) բառերը։

## Փաթաթվող ֆոնդան
մինի|Ֆրանսիական «Շերտավոր տորթ» պատված ֆոնդանով
Հարսանյաց տորթերը զարդարելու համար սովորաբար օգտագործվում է փաթաթվող ֆոնդան։ Չնայած հարսանեկան տորթերն ավանդաբար պատրաստվում են մարցիպանով կամ արքայական գլազուրով, ֆոնդանն ավելի ու ավելի տարածում է ստանում ընկույզից ալերգիայի պատճառով, քանի որ դրա պատրաստման համար ընկույզ չի պահանջվում: Փաթաթվող ֆոնդանը պարունակում է ժելատին (կամ ագար ՝ բուսակերների բաղադրատոմսերում) և սննդի համար նախատեսված գլիցերին, որը պահպանում է շաքարավազի թանձրությունը և խմորին հաղորդում խտություն: Ֆոնդանը փաթաթվում է կարկանդակի նման և օգտագործվում է տորթը ծածկելու նպատակով: Արդյունքում ստացվում է կատարյալ հարթ մակերես, որը լավ է համապատասխանում էսթետիկ արտահայտմանը, հատկապես խոշոր ֆիգուրներով բարդ ձևավորումների դեպքում, որոնք դժվար կլինի պատրաստել ավելի փափուկ գլազուրով։ Այն նաև լավ է ներծծում սննդային ներկանյութերը։

Փաթաթվող ֆոնդանը շատ քաղցր է, բայց համի առումով այդքանել գրավիչ չէ։ Որոշ հրուշակագործներ խորհուրդ են տալիս չուտել այն։

Փաթաթվող ֆոնդանի այլընտրանքներ են մարցիպանը և մոչին։

###### Պատրաստի փաթաթվող ֆոնդան
: Առևտրային, երկարաժամկետ պահման ենթակա պատրաստի ֆոնդանը հիմնականում պարունակում է շաքարավազ և հիդրոգենացված յուղ։ Սակայն կան նաև տարբեր բաղադրատոմսեր, որոնք ներառում են այլ բաղադրիչներ, օրինակ՝ ցելյուլոզային խեժ և ջուր։

###### [[Մարշմելոու]] ֆոնդան
: Հաճախ պատրաստվում և օգտագործվում է տանն աշխատող հրուշակագործների կողմից: Այն պատրաստվում է հալեցված, երկարաժամկետ պահման ենթակա մարշմելոուն համակցելով ջրի, շաքարի փոշու և պինդ բուսական յուղի հետ։ Տնային հրուշակագործները նախընտրում են այս բաղադրատոմսը, քանի որ դրա բաղադրիչները ավելի հասանելի են։

###### Դեկորատիվ ֆոնդան
: Դեկորատիվ ֆոնդանը նման է փաթաթվող ֆոնդանին, բայց ունի ավելի խիտ կառուցվածք, ինչը նրան դարձնում է նախընտրելի ձևավորումներում օտգագործելու համար։

###### Շաքարավազի մածուկ
Կոչվում է նաև մաստակի մածուկ, ամբողջովին կարծր է՝ ուստի օգտագործվում է տորթի ավելի մեծ դեկորացիաներ պատրաստելիս, օրինակ՝ հարսի և փեսայի ֆիգուրներ, մեծ ծաղիկներ և այլն։ Շաքարավազի մածուկը  հիմնականում պատրաստվում է ձվի սպիտակուցից և շաքարի փոշուց։ Եթե անհրաժեշտ լինի մանրակրկիտ աշխատանքներ կատարել, կարելի է ավելացնել տիլոզա՝ մածուկը ավելի ճկուն դարձնելու համար։

## Պատկերասրահ

Պատկեր:Cake_with_rose_2.jpg|Տորթ պատված շոկոլադե ֆոնդանով
Պատկեր:Fondant-covered_cake_sewing_kit.jpg|ֆոնդանով պատված տորթ, որը պատկերում է կարի հավաքածու
Պատկեր:Birthday_cake_for_one-year_old.jpg|Ապլիկացիայի մեթոդը օգտագործում է մեկ կամ մի քանի շերտ կտրված փաթաթվող ֆոնդանի կտորներ՝ գույն և խտություն ապահովելու համար
Պատկեր:Fondant_Cake_decorated_with_flowers.jpg|Ֆոնդանով պատված՝ ծաղիկներով տորթ
Պատկեր:Sao_Valentim_2013_(5).jpg|Կարմիր ֆոնդան՝ Վալենտինյան տորթի վրա
Պատկեր:Egg_nest_cake_(4479538484).jpg|Ֆոնդան ձվի տեսքով
Պատկեր:Operation_cake.jpg|«Վիրահատություն» տորթ՝ պատրաստված ֆոնդանից


## Ծանոթագրություններ

Կատեգորիա:Ալյուր
Կատեգորիա:Աղանդեր
Կատեգորիա:Թխվածքաբլիթներ
Կատեգորիա:Խմոր
Կատեգորիա:Կոնֆետ
Կատեգորիա:Հրուշակեղեն
Կատեգորիա:Շոկոլադ
Կատեգորիա:Ուտեստներ ըստ պատրաստման ձևի
Կատեգորիա:Տորթեր
Կատեգորիա:Ֆրանսիական խոհանոց